techiaith/cofnodycynulliad_en-cy huggingface dataset:
English: Thank you very much, Minister. Firstly, I want to thank you for the entertainment you provided yesterday with you breaking out a beat with the First Minister about your musical programme. I will be asking you a question on that very soon in future. But, for now, Minister, you'll be aware of the concerns that have been expressed by academics about plans to replace physics, chemistry and biology as separate subjects and to replace them with one integrated science award. One academic warned, and I quote, that a 'dumbing down' of science at GCSE level could see Wales 'miss out on some brilliant scientists in the future', and widen existing skills gap in STEM subjects. Minister, I've spoken to a number of students on various levels and they don't want to have this programme put in front of them. They want to have the option of being able to have one science to study, such as biology, chemistry or physics, whatever their passion is. The Institution of Engineering and Technology has called on the UK Government to address the skills gap in England by embedding engineering and technology skills into primary school education. So, Minister, my question is: what assurance can you provide that changes to the teaching of science do not amount to dumbing down, what do you say to those students who want to specialise in just one science, and will you consider the proposal to embed engineering and technology skills into primary school education? Thank you.
Welsh: Diolch yn fawr iawn, Weinidog. Yn gyntaf, hoffwn ddiolch ichi am yr adloniant a ddarparwyd gennych ddoe wrth ichi guro'r drwm gyda'r Prif Weinidog am eich rhaglen gerddorol. Byddaf yn gofyn cwestiwn ichi am hynny'n fuan iawn yn y dyfodol. Ond am y tro, Weinidog, fe fyddwch yn ymwybodol o'r pryderon a fynegwyd gan academyddion am gynlluniau i ddisodli ffiseg, cemeg a bioleg fel pynciau ar wahân a chael un dyfarniad gwyddoniaeth integredig yn eu lle. Rhybuddiodd un academydd, ac rwy'n dyfynnu, y gallai 'gorsymleiddio' gwyddoniaeth ar lefel TGAU olygu bod Cymru 'yn methu meithrin gwyddonwyr gwych yn y dyfodol', ac ehangu'r bwlch sgiliau presennol mewn pynciau STEM. Weinidog, rwyf wedi siarad â nifer o fyfyrwyr ar wahanol lefelau ac nid ydynt am i'r rhaglen hon gael ei chyflwyno. Maent am gael yr opsiwn o allu cael un wyddoniaeth i'w hastudio, megis bioleg, cemeg neu ffiseg, beth bynnag fo'u diddordeb. Mae'r Sefydliad Peirianneg a Thechnoleg wedi galw ar Lywodraeth y DU i fynd i'r afael â'r bwlch sgiliau yn Lloegr drwy ymgorffori sgiliau peirianneg a thechnoleg mewn addysg gynradd. Felly, Weinidog, fy nghwestiwn i yw: pa sicrwydd y gallwch ei roi nad yw newidiadau i addysgu gwyddoniaeth yn gyfystyr â gorsymleiddio, beth rydych chi'n ei ddweud wrth y myfyrwyr sydd am arbenigo mewn un wyddoniaeth yn unig, ac a wnewch chi ystyried y cynnig i ymgorffori sgiliau peirianneg a thechnoleg mewn addysg gynradd? Diolch.
English: My officials in the sustainable communities for learning programme team are actively involved in discussions with Bridgend College about this development, and I am delighted, personally, that the college is proposing to accelerate delivery of a future pipeline project, which could both improve its educational offer and support the regeneration of Bridgend town centre.
Welsh: Mae fy swyddogion yn nhîm y rhaglen cymunedau cynaliadwy ar gyfer dysgu yn cymryd rhan weithredol mewn trafodaethau gyda Choleg Pen-y-bont am y datblygiad hwn, ac yn bersonol, rwy'n falch iawn fod y coleg yn bwriadu cyflymu'r broses o gyflawni prosiect llwybrau yn y dyfodol, a allai wella ei gynnig addysgol a chefnogi'r gwaith o adfywio canol tref Pen-y-bont ar Ogwr .
English: Well, I really welcome that, and the Minister has been a good friend to the college, and has met Simon Pirotte on several occasions recently, and has seen the STEAM Academy development in Pencoed, which, I have to say, is a Wales leader in bringing together engineering technology, the creative arts and others on one campus, and it is an absolutely superb development for those young people - young people and older people of all ages from throughout the Bridgend area. And, I have to say, Sarah Murphy has visited there with me as well, and others have been there. We've very excited about that, but we're also excited, I have to say, about future plans, including within our biggest local town, which is of course Bridgend, and what that could do not just for the young people of Bridgend, but also for urban renewal as well. So, will he commit to working with Simon Pirotte and the fantastic team that he has, and Bridgend County Borough Council, to bring Welsh Government's heft to that as well so that we make sure that we maximise the impact for young people and old people throughout the area, for lifelong learning and skills but also for town-centre regeneration as well?
Welsh: Wel, rwy'n croesawu hynny'n fawr, ac mae'r Gweinidog wedi bod yn ffrind da i'r coleg, ac wedi cyfarfod â Simon Pirotte droeon yn ddiweddar, ac wedi gweld datblygiad academi STEAM ym Mhencoed, sydd, mae'n rhaid imi ddweud, yn arwain yng Nghymru ar ddod â thechnoleg peirianneg, y celfyddydau creadigol ac eraill at ei gilydd ar un campws, ac mae'n ddatblygiad hollol wych i'r bobl ifanc hynny - pobl ifanc a phobl hŷn o bob oed o bob rhan o ardal Pen-y-bont ar Ogwr. Ac mae'n rhaid i mi ddweud, mae Sarah Murphy wedi ymweld â'r fan honno gyda mi hefyd, ac mae eraill wedi bod yno. Rydym wedi cyffroi'n fawr am hynny, ond rydym hefyd yn gyffrous, mae'n rhaid imi ddweud, ynglŷn â chynlluniau ar gyfer y dyfodol, gan gynnwys yn ein tref fwyaf yn lleol, sef Pen-y-bont ar Ogwr wrth gwrs, a'r hyn y gallai ei wneud nid yn unig i bobl ifanc Pen-y-bont ar Ogwr, ond hefyd i adnewyddu trefol hefyd. Felly, a wnaiff ymrwymo i weithio gyda Simon Pirotte a'r tîm gwych sydd ganddo, a Chyngor Bwrdeistref Sirol Pen-y-bont ar Ogwr, i ddod â phwysau Llywodraeth Cymru y tu ôl i hynny hefyd er mwyn inni wneud yn siŵr ein bod yn sicrhau'r effaith fwyaf posibl i bobl ifanc a hen bobl ledled yr ardal, ar gyfer dysgu a sgiliau gydol oes ond hefyd ar gyfer adfywio canol y dref hefyd?
English: Well, I'll take the opportunity, if I may, to compliment Huw Irranca-Davies and Sarah Murphy on their commitment to the work of the college, the support that you both provide for it, and for the further education offer in your constituencies as well. On both occasions I've been to the college in the last year, you've both been there, and it's been fantastic to see the level of community support for the work of the college. The programme team in Welsh Government are working closely now with the college to identify what the funding requirements would be, and we're very supportive of the strategic proposal that the college has in this area. I believe it's also a brownfield site that they're looking at, so that's also very positive, for obvious reasons. Why I think it's exciting is, obviously, it strengthens the college's education offer, which we would all support, but also, I think, delivers on that mission that is so important to all FE colleges, which is supporting the local economy, encouraging footfall into the centre of the town, providing that local economic halo, if you like, around its activities, and I think that's also an exciting part of the proposal.
Welsh: Wel, rwy'n mynd i achub ar y cyfle, os caf, i ganmol Huw Irranca-Davies a Sarah Murphy am eu hymrwymiad i waith y coleg, y gefnogaeth y mae'r ddau ohonoch yn ei roi iddo, ac i'r cynnig addysg bellach yn eich etholaethau hefyd. Ar y ddau achlysur y bûm yn y coleg yn ystod y flwyddyn ddiwethaf, mae'r ddau ohonoch wedi bod yno, ac mae wedi bod yn wych gweld lefel y gefnogaeth gymunedol i waith y coleg. Mae tîm y rhaglen yn Llywodraeth Cymru yn gweithio'n agos yn awr gyda'r coleg i nodi beth fyddai'r gofynion ariannu, ac rydym yn gefnogol iawn i'r cynnig strategol sydd gan y coleg yn yr ardal hon. Credaf eu bod yn edrych ar safle tir llwyd, felly mae hynny hefyd yn gadarnhaol iawn, am resymau amlwg. Rwy'n credu ei fod yn gyffrous, wrth gwrs, am ei fod yn cryfhau cynnig addysg y coleg, y byddem oll yn ei gefnogi, ond hefyd, rwy'n credu ei fod yn cyflawni'r genhadaeth sydd mor bwysig i bob coleg addysg bellach, sef cefnogi'r economi leol, gan annog nifer yr ymwelwyr i ganol y dref, gan ddarparu'r eurgylch economaidd lleol hwnnw, os mynnwch, o amgylch ei weithgareddau, a chredaf fod hynny hefyd yn rhan gyffrous o'r cynnig.
English: Minister, Bridgend council's website says, 'As well as illustrating the ambitious plans of Bridgend College for expanding and improving the quality and range of learning and training opportunities within the county borough, it also demonstrates how the council's regeneration masterplan is trying to work alongside key partners to deliver significant and long-term positive change for the town centre.' This is an excellent example of major education providers being seen as an anchor in an economic regeneration scheme, so I'm also excited. However, for this to work, the college and the council need to ensure that those students who live beyond the town centre in some of the surrounding Valleys communities are able to access this via public transport. What discussions has the Minister had with the college, Bridgend council and neighbouring councils about the challenge of public transport to maximise the benefits of the campus expansion, not forgetting active travel?
Welsh: Weinidog, mae gwefan cyngor Pen-y-bont ar Ogwr yn dweud, 'Yn ogystal â dangos cynlluniau uchelgeisiol Coleg Pen-y-bont ar Ogwr ar gyfer ehangu a gwella ansawdd ac ystod y cyfleoedd dysgu a hyfforddi yn y fwrdeistref sirol, mae hefyd yn dangos sut mae uwchgynllun adfywio'r cyngor yn ceisio gweithio ochr yn ochr â phartneriaid allweddol i sicrhau newid cadarnhaol sylweddol a hirdymor i ganol y dref.' Mae hon yn enghraifft wych o ddarparwyr addysg mawr yn cael eu gweld fel angor mewn cynllun adfywio economaidd, felly rwy'n gyffrous hefyd. Fodd bynnag, er mwyn i hyn weithio, mae angen i'r coleg a'r cyngor sicrhau bod y myfyrwyr sy'n byw y tu hwnt i ganol y dref yn rhai o gymunedau cyfagos y Cymoedd yn gallu cael mynediad at hyn drwy drafnidiaeth gyhoeddus. Pa drafodaethau y mae'r Gweinidog wedi'u cael gyda'r coleg, cyngor Pen-y-bont ar Ogwr a chynghorau cyfagos ynghylch her trafnidiaeth gyhoeddus er mwyn manteisio i'r eithaf ar ehangu'r campws, heb anghofio teithio llesol?
English: Yes, I think that's a really important point. Everything I know from having visited the college - and I was delighted to be able to officially open the STEAM Academy, actually, in Pencoed campus - is that the college has a real focus, actually, on making sure it's accessible to its students, obviously, but also to the community that it serves at large. There's a strong sense of mission, I think, in relation to that. So, I would expect that the priorities that Altaf Hussain has indicated in his question very much should be heart and centre of their considerations in relation to this. I think the proposed plan is itself a catalyst for economic regeneration, and I think the impact of that will be most broadly felt if the priorities that he's identified in his question are met, as I'm sure they will be.
Welsh: Ie, credaf fod hwnnw'n bwynt pwysig iawn. Mae popeth rwy'n ei wybod o fod wedi ymweld â'r coleg - ac roeddwn yn falch iawn o allu agor yr Academi STEAM yn swyddogol ar gampws Pencoed - yw bod gan y coleg ffocws gwirioneddol ar sicrhau ei fod yn hygyrch i'w fyfyrwyr, yn amlwg, ond hefyd yn gyffredinol i'r gymuned y mae'n ei gwasanaethu. Ceir ymdeimlad cryf o genhadaeth mewn perthynas â hynny. Felly, byddwn yn disgwyl i'r blaenoriaethau y mae Altaf Hussain wedi'u nodi yn ei gwestiwn fod yn ganolog i'w hystyriaethau mewn perthynas â hyn. Credaf fod y cynllun arfaethedig ei hun yn gatalydd ar gyfer adfywio economaidd, a chredaf y bydd effaith hynny i'w theimlo'n fwyaf cyffredinol os caiff y blaenoriaethau y mae wedi'u nodi yn ei gwestiwn eu bodloni, fel y cânt, rwy'n siŵr.
English: We are continuing to work with our initial teacher education partnerships and other stakeholders to ensure that recruitment to programmes of initial teacher education meet the desired levels for the future workforce.
Welsh: Rydym yn parhau i weithio gyda'n partneriaethau addysg gychwynnol i athrawon a rhanddeiliaid eraill i sicrhau bod recriwtio i raglenni addysg gychwynnol i athrawon yn bodloni'r lefelau a ddymunir ar gyfer gweithlu'r dyfodol.
English: Thank you for that answer, Minister. I've been in contact with those working in schools who are concerned about meeting expectations for accountability in terms of Estyn, and delivering the curriculum in Wales while struggling with capacity issues. I know that there's a real concern about the shortages of staff able to teach through the medium of Welsh, especially science teachers, as was mentioned earlier. So may I ask you: what are your long-term plans to improve recruitment and retainment in these specialisms, as well as the immediate support available for schools that are struggling in the short term? Thank you.
Welsh: Diolch am yr ateb hwnnw, Weinidog. Rwyf wedi bod mewn cysylltiad â'r rhai sy'n gweithio mewn ysgolion sy'n poeni ynglŷn â bodloni disgwyliadau ar gyfer atebolrwydd mewn perthynas ag Estyn, a chyflwyno'r cwricwlwm yng Nghymru wrth ymrafael â materion capasiti. Gwn fod pryder gwirioneddol ynghylch y prinder staff sy'n gallu addysgu drwy gyfrwng y Gymraeg, yn enwedig athrawon gwyddoniaeth, fel y crybwyllwyd yn gynharach. Felly, a gaf fi ofyn i chi: beth yw eich cynlluniau hirdymor i wella recriwtio a chadw staff yn yr arbenigeddau hyn, yn ogystal â'r cymorth sydd ar gael ar unwaith i ysgolion sy'n cael trafferth yn y tymor byr? Diolch.
English: Minister, the latest available figures for initial teacher education, ITE, qualifiers in Wales show that the numbers of students completing their course in Welsh universities or the Open University fell from 1,740 students in 2010-11 to 1,030 in 2019-20, a drop of some 41 per cent. With that decrease over the 10-year period, the pool of talent available to schools to recruit from has shrunk. Therefore, what's gone wrong, and what's being done to put it right?
Welsh: Weinidog, mae'r ffigurau diweddaraf sydd ar gael ar gyfer y rhai sy'n cymhwyso ar gyfer addysg gychwynnol i athrawon, AGA, yng Nghymru yn dangos bod nifer y myfyrwyr sy'n cwblhau eu cwrs ym mhrifysgolion Cymru neu'r Brifysgol Agored wedi gostwng o 1,740 o fyfyrwyr yn 2010-11 i 1,030 yn 2019-20, gostyngiad o tua 41 y cant. Gyda'r gostyngiad hwnnw dros y cyfnod o 10 mlynedd, mae'r gronfa o dalent sydd ar gael i ysgolion recriwtio ohoni wedi crebachu. Felly, beth sydd wedi mynd o'i le, a beth sy'n cael ei wneud i'w unioni?
English: The most recent figures that I've seen show acceptances for secondary priority subjects, which is the area of key concern, increasing by 8 per cent, and acceptances to train to teach through the medium of Welsh, including Welsh as a language, increasing by 45 per cent. So, that's the reality on the ground. But, actually, the issue is much bigger than the figures for one or two years; it's a strategic need to increase the supply of people coming into the profession able to teach Welsh and through the medium of Welsh, but also to ensure that we have teaching assistants able to do the important work that they do as well through the medium of Welsh. And I think there's a need for great creativity and I think there's a need to do things differently - to look for financial incentives; to make it easier for people to train, to convert from the work that they might already be doing; also to look at letting young people know as they are going through school what the options are for them to teach in Welsh, and marketing, if you like, teaching in Welsh and through Welsh to them as an option. So, I look forward to the Member's comments on the plan when it's published for consultation very shortly.
Welsh: Mae'r ffigurau diweddaraf a welais yn dangos bod derbyniadau ar gyfer pynciau â blaenoriaeth uwchradd, sef y maes sy'n peri pryder allweddol, wedi cynyddu 8 y cant, a bod derbyniadau i hyfforddi i addysgu drwy gyfrwng y Gymraeg, gan gynnwys y Gymraeg fel iaith, wedi cynyddu 45 y cant. Felly, dyna'r realiti ar lawr gwlad. Ond mewn gwirionedd, mae'r mater yn llawer mwy na'r ffigurau ar gyfer blwyddyn neu ddwy; mae'n angen strategol i gynyddu'r cyflenwad o bobl sy'n dod i mewn i'r proffesiwn sy'n gallu addysgu Cymraeg a thrwy gyfrwng y Gymraeg, ond hefyd i sicrhau bod gennym gynorthwywyr addysgu sy'n gallu gwneud y gwaith pwysig a wnânt hwythau hefyd drwy gyfrwng y Gymraeg. A chredaf fod angen creadigrwydd mawr a chredaf fod angen gwneud pethau'n wahanol - chwilio am gymhellion ariannol; ei gwneud yn haws i bobl hyfforddi, trosi o'r gwaith y gallent fod yn ei wneud eisoes; hefyd edrych ar roi gwybod i bobl ifanc wrth iddynt fynd drwy'r ysgol beth yw'r opsiynau iddynt addysgu yn Gymraeg, a marchnata, os mynnwch, addysgu yn Gymraeg a thrwy'r Gymraeg fel opsiwn. Felly, edrychaf ymlaen at sylwadau'r Aelod ar y cynllun pan gaiff ei gyhoeddi ar gyfer ymgynghori yn ei gylch yn fuan iawn.
English: We are co-creating an accountability framework to understand the impact of the implementation of the new ALN legislation. This will include assessing the effectiveness of implementation, obviously, but also identifying barriers and also measures to support implementation and exploring the emerging impacts and benefits of the new system.
Welsh: Rydym yn cyd-greu fframwaith atebolrwydd i ddeall effaith gweithredu'r ddeddfwriaeth ADY newydd. Bydd hyn yn cynnwys asesu effeithiolrwydd gweithredu, yn amlwg, ond hefyd nodi rhwystrau, yn ogystal â mesurau i gefnogi gweithredu ac archwilio effeithiau a manteision sy'n dod i'r amlwg yn sgil y system newydd.
English: Diolch. The Additional Learning Needs and Education Tribunal (Wales) Act 2018, or ALN Act, aims to overhaul the current special educational needs system, placing the child or young person's views at the heart of the process and involving them and their families in the planning, intervention and review process from the outset, with schools themselves having more autonomy over their additional learning needs provision. The ALN code of practice states that local authorities should consider at strategic level whether changes to funding arrangements for supporting children and young people with ALN are appropriate. Although the ALN code's children's rights impact assessment states that children and young people currently recorded as having SEN are twice as likely to be eligible for free school meals as those who do not, there is concern that some local authorities are using free school meals as the sole measure to allocate ALN funding to schools, which could leave ALN pupils in schools with lower free school meal levels deprived of the resources they need to fulfil their potential. How is the Minister therefore ensuring that local authority allocation of ALN funding to schools allows the Act's aims to be implemented?
Welsh: Diolch. Nod Deddf Anghenion Dysgu Ychwanegol a'r Tribiwnlys Addysg (Cymru) 2018, neu Ddeddf ADY, yw ailwampio'r system anghenion addysgol arbennig bresennol, gan roi barn y plentyn neu'r person ifanc wrth wraidd y broses a'u cynnwys hwy a'u teuluoedd yn y broses gynllunio, ymyrryd ac adolygu o'r cychwyn cyntaf, gyda'r ysgolion eu hunain yn cael mwy o ymreolaeth dros eu darpariaeth anghenion dysgu ychwanegol. Mae'r cod ymarfer ADY yn nodi y dylai awdurdodau lleol ystyried ar lefel strategol a yw newidiadau i'r trefniadau ariannu ar gyfer cefnogi plant a phobl ifanc ag ADY yn briodol. Er bod asesiad effaith hawliau plant y cod ADY yn nodi bod plant a phobl ifanc y cofnodir bod ganddynt AAA ar hyn o bryd ddwywaith yn fwy tebygol o fod yn gymwys i gael prydau ysgol am ddim na'r rhai nad ydynt yn gymwys, ceir pryder fod rhai awdurdodau lleol yn defnyddio prydau ysgol am ddim fel yr unig ddull o fesur ar gyfer dyrannu cyllid ADY i ysgolion, sefyllfa a allai olygu bod disgyblion ADY mewn ysgolion â lefelau is o brydau ysgol am ddim yn cael eu hamddifadu o'r adnoddau sydd eu hangen arnynt i gyflawni eu potensial. Sut felly y mae'r Gweinidog yn sicrhau bod dyraniad awdurdodau lleol o gyllid ADY i ysgolion yn caniatáu i nodau'r Ddeddf gael eu gweithredu?
English: [ Inaudible.] - point. I think the additional funding that has been made available to local authorities in order to implement the new reforms has, of course, been significantly enhanced and extended in recent months. In January, I announced an additional £18 million, and I announced a further £4 million for special schools specifically at the beginning of March. But, the point he makes is very important - that we need to ensure that funding is invested in a way that enables the Act's requirements to be met, and that should follow need where it exists in schools in our system. So, one of the key aspects of the implementation review that we will be undertaking is to ensure that the emerging processes, as the Act is implemented, are delivering that outcome, but also ensuring that the co-creation I mentioned in my initial answer is really important, because that enables voices in all parts of the system to have a role in the accountability around the delivery of the Act. And I'm very certain that a key part of that work will be answering the question that he has just identified.
Welsh: [ Anghlywadwy.] - pwynt. Rwy'n credu bod yr arian ychwanegol sydd ar gael i awdurdodau lleol er mwyn gweithredu'r diwygiadau newydd wedi'i wella a'i ymestyn yn sylweddol yn ystod y misoedd diwethaf. Ym mis Ionawr, cyhoeddais £18 miliwn ychwanegol, a chyhoeddais £4 miliwn arall ar gyfer ysgolion arbennig yn benodol ddechrau mis Mawrth. Ond mae'r pwynt y mae'n ei wneud yn bwysig iawn - fod angen inni sicrhau bod cyllid yn cael ei fuddsoddi mewn ffordd sy'n galluogi i ofynion y Ddeddf gael eu bodloni, a dylai hynny ddilyn angen lle mae'n bodoli mewn ysgolion yn ein system. Felly, un o'r agweddau allweddol ar yr adolygiad gweithredu y byddwn yn ei gynnal yw sicrhau bod y prosesau sy'n dod i'r amlwg wrth i'r Ddeddf gael ei gweithredu yn cyflawni'r canlyniad hwnnw, ond hefyd yn sicrhau bod y cyd-greu a grybwyllais yn fy ateb cychwynnol yn bwysig iawn, oherwydd mae hynny'n ei gwneud hi'n bosibl i leisiau ym mhob rhan o'r system chwarae rhan yn yr atebolrwydd ynghylch cyflawni'r Ddeddf. Ac rwy'n sicr iawn mai rhan allweddol o'r gwaith hwnnw fydd ateb y cwestiwn y mae newydd ei nodi.
English: The Welsh Government has provided almost £1.5 million in grant funding this year to support the delivery of science, technology, engineering and mathematics initiatives, with the primary aims of supporting and developing STEM enrichment activities, narrowing the attainment gap and encouraging the take-up of STEM subjects at GCSE and A-level.
Welsh: Mae Llywodraeth Cymru wedi darparu bron i £1.5 miliwn o gyllid grant eleni i gefnogi'r gwaith o gyflwyno mentrau gwyddoniaeth, technoleg, peirianneg a mathemateg, gyda'r prif nodau o gefnogi a datblygu gweithgareddau cyfoethogi STEM, lleihau'r bwlch cyrhaeddiad ac annog pobl i astudio pynciau STEM ar lefel TGAU a Safon Uwch.